**Znate li što je clickbait? Evo, kako ćete to doznati**

*U naslovu je primjer clickbaita kakvi ljute učenicu Leu Harču, ali  ovaj tekst ipak ne zavarava, u njemu možete doznati neke od tehnika ovog senzacionalističkog pristupa novinarstvu*

Za nogometaša **Luku Modrića**, znaju ljubitelji ovog sporta u svim zemljama svijeta. Njegovo nogometno umijeće privlači publiku na stadione, a golemu pažnju privlači i u medijima. Mnogi vole pročitati o Modrićevim dobrim potezima u utakmicama, ali i detalje iz njegovog privatnog života.

No, puno članaka o Modriću ustvari ne donosi nikakve važne informacije, ali ih čitatelji kliknu jer ih zavaraju naslovi članaka poput ovog:**“**MODRIĆEV IZGLED ŠOKIRAO SVE U REALU: Kondicijski trener dobio zadatak kakav nije očekivao**”.**Ovaj bombastični naslov objavljen je na portalu [NET.HR](https://net.hr/sport/nogomet/modricev-izgled-sokirao-sve-u-realu-kondicijski-trener-dobio-zadatak-kakav-nije-ocekivao/)  (15. 7. 2017.) Možda se samo najvatreniji fanovi nisu razočarali kad su u tekstu pročitali da je Modrić smršavio dva kilograma. Naime, to je bila najvažnija informacija koja se skrivala iza ovog naslova.

Slična metoda zavaravanja publike koja se koristi preuvelivačavanjem, i služi se izrazima **šokantno**, **dramatično**, **nećete vjerovati***…,* očita je i u slijedećem naslovu : “Student ostavio otvoren prozor pet mjeseci, šokirao se kad je vidio stan“. Članak je objavljen 7.9. 2020. na portalu [INDEX.HR](https://www.index.hr/magazin/clanak/student-ostavio-otvoren-prozor-pet-mjeseci-sokirao-se-kad-je-vidio-stan/2210828.aspx?fbclid=IwAR3YU7IsqE2bnxTdo3xgjO9E0yPLrT3HmQy1DIRGCJpCGaGocVJW3uqtevo). Meni se čini posve normalno da je u stanu našao golublji izmet i ne vidim što je tu šokantno da je to zasluživalo bilo kakav članak. Pogotovo ne s takvim naslovom u kojem se upotrebljava riječ šokantno.

Naslovi koje smo izdvojili spadaju u skupinu *clickbait* naslova. Njima je najvažniji cilj namamiti publiku da kliknu na članak. Što više klikova, to će medij postiću bolju cijenu oglasnog prostora. Od prodaja oglasa online mediji uglavnom i žive jer su besplatni za čitatelje. Zato je fenomen *clickbait* naslova sve rašireniji i sve više ima naslova koji nas pokušaju namamiti na klik.  Pri tom računaju na znatiželju čitatelja, ali i na medijsku nepismenost onih koji nisu svjesni tehnika zavaravanja koji koriste kreatori *clickbait* naslova. Zato evo još nekih tehnika.

Iako neki naslovi u sebi ne koriste preuveličane izraze poput gore spomenutih i oni mogu biti *clickbait*. Jedan od takvih je i ovaj naslov “Iz prodaje se povlači prehrambeni proizvod jer sadrži plastiku: Nemojte ga konzumirati”. Članak je objavljen 4. 9. 2020. na portalu [POSLOVNI.HR](https://www.poslovni.hr/hrvatska/iz-prodaje-se-povlaci-prehrambeni-proizvod-jer-sadrzi-plastiku-4249647?fbclid=IwAR2N3tct_eiUOXWnkrPOz3EBApHqFbvL0awEXlTG3SdapxuEev4pMOgs04Q). Taj je naslov *clickbait* jer izostavlja ključnu informaciju. Neke takve naslove koji nastoje prikriti ključnu informaciju može se prepoznati i po ključnoj riječi **evo**. Poput članka pod naslovom “Zanima vas koga ste sve blokirali na Facebooku? Evo kako ćete to doznati”, objavljenog na 25. 1. 2020. na portalu [VRISAK](https://www.vrisak.info/tech/zanima-vas-koga-ste-sve-blokirali-na-facebooku-evo-kako-cete-doznati).

Neki se za prikrivanje informacija služe i brojkama. Takav je i ovaj naslov: “Severina slavi poseban dan: Objavila novu fotku, a svi su odmah komentirali jednu stvar”.  Članak je objavljenu na portalu [VEČERNJI.HR](https://www.vecernji.hr/showbiz/severina-slavi-poseban-dan-objavila-novu-fotku-a-svi-su-odmah-komentirali-jednu-stvar-1428421) 2. 9. 2020. Ta jedna važna  stvar  je njena haljina, koju je kako su primjetili neki njeni fanovi, obukla već više puta.

Važna stvar je i naše vrijeme, zato predlažem da više primjera *clickbait*naslova pogledate na Facebook stranici [HEJT ZA KLIKBEJT](https://www.facebook.com/hejtzaklikbejt/) kako bi se usavršili u prepoznavanju takvih naslova  i  ubuduće trošili što manje svog vremena na otvaranje zavaravajućih naslova. /**Lea Harča**, 8. b; fotografije preuzete s interenta/